**Shpjegim për plotësimin e formave për lirim nga TVSH**

“dokument i brendshëm për grantistët e programit EJA Kosovë”

Bazuar në vendimin shpjegues të Administratës Tatimore të Kosovës (ATK) të datës 09/08/2016, me numër 04/2016, të gjithë përfituesit e donacioneve në Kosovë janë të liruar nga pagesa e Tatimit mbi Vlerën e Shtuar.

Për shkak të lehtësisë së menaxhimit dhe për nevoja të kësaj skeme, vetëm blerjet e mallrave/shërbimeve që e tejkalojnë shumën prej 200 EUR duhet të lirohen nga TVSH. Për të realizuar të drejtën e lirimit nga TVSH, secili grantist duhet të dorëzojë në KCSF dokumentet në vijim:

1. Urdhër blerje për lirim nga TVSH;
2. Kërkesën për lirim nga TVSH (në gjuhën shqipe);
3. Pro-faturën për mallin/shërbimin e blerë.

**“Urdhër blerje për lirim nga TVSH”** është formë e cila plotësohet nga grantisti ndërsanënshkruhet nga Fondacioni Kosovar për Shoqëri Civile (KCSF). Dokumenti i nënshkruar nga KCSF në këtë formë i kthehet grantistit, i cili pastaj i’a dorëzon kompanisë prej së cilës bëhet blerja, e cila e shfrytëzon për t’u liruar nga TVSH për vlerën e caktuar të shitjes.

**“Kërkesa për lirim nga TVSH”** është formë e programit EJA Kosovë, e cila mbushet nga grantisti ndërsa verifikohet nga KCSF,me qëllim që blerja e kërkuar të jetë në përputhje me linjat buxhetore të projektit. Kjo formë duhet të plotësohet dhe nënshkruhet nga grantisti. Kjo formë shërben për qëllime të brendshme dhe në fund mbahet nga KCSF.

“**Pro-fatura për mallin/shërbimin e blerë”**, plotësohet nga kompania nga e cila bëhet blerja, ndërsa dorëzohet në KCSF nga grantisti. Pro-fatura është bazë për vërtetimin e saktësisë së kërkesës. Profatura duhet t’i ketë të gjitha elementet e faturës së rregullt (numrin, datën, vulën, numrin fiskal dhe numrin e TVSH-së të kompanisë). Gjithashtu, në profaturë patjetër duhet të figurojë vlera e mallit/shërbimit të blerë pa TVSH. Vlera pa TVSH, pas marrjes së lejes për lirim nga TVSH, shndërrohet në vlerë të faturës përfundimtare. Grantistët nuk lejohet që të bëjnë pagesa vetëm me profaturë, pa e marrë faturën përfundimtare.

Dokumentet e plotësuara duhet të dorëzohen në KCSF, në origjinal, çdo ditë pune prej orës 10:00 deri në orën 16:00 (përveç të premteve deri në orën 14:00). Grantistët të cilët kanë parashtruar kërkesa obligohen që të marrin personalisht format e nënshkruara, në zyret e KCSF-së.

Për pagesat e individëve, pagesat e rrogave dhe të gjitha pagesat ndaj kompanive të cilat nuk janë paguese të TVSH-së, nuk ka nevojë që forma të tilla të plotësohen.

Për çfarëdo informate shtesë rreth lirimit nga TVSH, ju lutem shkruani në emailin ejainfo@kcsfoundation.org.

Për udhëzime konkrete për plotësimin e Urdhërblerjes për lirim nga TVSH-ja ju lutem referohuni shtojcës përkatëse.